બાલમંદિરના બધા વર્ગોમાં ફૂલોના નાનકડાં કૂંડાં મૂકાવવાં તેઓ તૈયાર થયા. કૂંડાં મુકાવી આપશે નિરાલીના પપ્પા, એ શરતે. પપ્પાએ થોડા ટેડી બેર ખરીદીને શાળાને ભેટમાં આપ્યા. બીજે દિવસે નિરાલીબહેન ખુશી ખુશી બાલમંદિર ગયાં. સાથે મમ્મી અને અનુ ફીયા તો ખરાં જ. પૂરું એક અઠવાડિયું મમ્મી-અનુ એની સાથે રહ્યાં. નિરાલી રમતમાં પરોવાઈ જાય એટલે બહાર જઈને બેસે. દોસ્તી કરવામાં નિરાલી કુશળ. એને માસૂમ, જૂઈ, હિરવા, વેદાંત સાથે સારું ફાવવા લાગ્યું. અને આમ નિરાલી બાલમંદિરમાં રમતી-ભણતી થઈ હતી.